เขียนย่อหน้าเกี่ยวกับ การก้าวเข้าสู่ “Retail-Led Mixed-Use Development” ของเซ็นทรัลพัฒนา
เซ็นทรัลพัฒนา พร้อมก้าวเข้าสู่ “Retail-Led Mixed-Use Development” เพื่อขับเคลื่อนการสร้างโอกาสทางธุรกิจใหม่ ๆ โดยจะมีธุรกิจใน 4 Pillars สำคัญ ได้แก่ ธุรกิจค้าปลีก ประกอบด้วยศูนย์การค้าขนาดใหญ่และศูนย์การค้าคอมมูนิตี้มอลล์ ธุรกิจที่อยู่อาศัย ธุรกิจโรงแรม และธุรกิจออฟฟิศให้เช่า เพื่อช่วยเพิ่มความแข็งแกร่งให้กันและกัน สร้างมูลค่าเพิ่มให้กับการลงทุน และสร้างโอกาสใหม่ๆ ทางธุรกิจอีกด้วย

บทเรียนจากย่อหน้านี้

การก้าวสู่ปีที่ 40 ของเซ็นทรัลพัฒนา หนึ่งในธุรกิจของกลุ่มเซ็นทรัล ซึ่งทำหน้าที่ในการพัฒนาที่ดินเพื่อการค้าปลีกที่เป็นหัวลากสำคัญให้กับธุรกิจค้าปลีกในเครือของกลุ่มเซ็นทรัลมาตลอดนั้น กำลังจะพลิกโฉมหน้าตัวเองแบบน่าสนใจ เพราะเซ็นทรัลพัฒนาไม่เพียงเป็นแค่ผู้พัฒนาที่ดินเพื่อการค้าปลีกเท่านั้น แต่กำลังก้าวไปเป็น “Retail-Led Mixed-Use Development” ที่จะขับเคลื่อนตัวเองสู่การสร้างโอกาสทางธุรกิจใหม่ๆ

ภายใต้แนวทางดังกล่าว เซ็นทรัลพัฒนาจะมีธุรกิจใน 4 Pillars สำคัญ คือธุรกิจค้าปลีก ที่จะประกอบไปด้วย ศูนย์การค้าขนาดใหญ่และศูนย์การค้าในรูปแบบคอมมูนิตี้มอลล์ ธุรกิจที่อยู่อาศัย ธุรกิจโรงแรม และสุดท้าย ธุรกิจออฟฟิศให้เช่า ซึ่งถือเป็นการลงทุนที่ไม่เพียงจะช่วยเพิ่มความแข็งแกร่งให้แก่กันและกัน รวมถึงการสร้างมูลค่าเพิ่มให้กับการลงทุนเท่านั้น แต่ยังเป็นการสร้างโอกาสการใหม่ๆ ทางธุรกิจให้กับตัวเองอีกด้วย

เซ็นทรัลพัฒนา มีศูนย์การค้า 36 แห่ง พื้นที่ให้เช่าสุทธิรวม 1.9 ล้านตารางเมตร กระจายอยู่ในเขตกรุงเทพฯ และปริมณฑล 15 โครงการ, ต่างจังหวัด 20 โครงการ และในมาเลเซีย 1 แห่ง ศูนย์คอมมูนิตี้ มอลล์ 18 แห่ง โดยมีลูกค้าเข้ามาใช้บริการหรือหมุนเวียนในศูนย์เฉลี่ย 1 ล้านคนต่อวัน มีอาคารสำนักงาน 10 อาคาร โรงแรม 2 แห่ง โครงการที่พักอาศัยอีก 23 โครงการ ประกอบด้วยคอนโดมิเนียม โครงการแนวราบ, ทาวน์โฮม, โฮมออฟฟิศ บ้านแฝด และบ้านเดี่ยวระดับลักชัวรี่

ตามแผนการลงทุนในอีก 5 ปีต่อจากนี้ จะมีการใช้งบลงทุนประมาณ 120,000 ล้านบาท โดยจะมีการเพิ่มศูนย์ การค้าเป็น 50 แห่ง ส่วนโครงการที่อยู่อาศัยจะเพิ่มจาก 23 แห่ง เป็น 68 แห่ง ออฟฟิศ จาก 10 เป็น 13 แห่ง และโรงแรม จาก 2 เป็น 37 แห่ง